《采石矶望开平王战处》
清代·沈磐

咫尺江陵王气浮，东南根本治扬州？关中早劝高皇定，河内先从世祖求。

狐鼠依山还背水，将军破釜更沈舟。只今寂寞长干路，杨柳蒹葭满目愁。

作者简介：字石均，江南吴县人。诸生。○家石均家灵岩山下，名未甚著。杨维斗先生会文二株园，取冠众人，揭案珠明寺前，时学使者适岁试，亦取第一，目其文为一郡之冠。自是四方人士争欲识石均矣。表此轶事，见前辈持衡之当，能使人引重云。○七言近体如狮子搏象，必用全力，不求工于一字一句之间，西堂尤太史目为大家。